Številka: 371-80/2020

Datum: 10. 6. 2020

**Mestni svet**

**Mestne občine Ptuj**

|  |  |
| --- | --- |
| **ZADEVA:** | Predlog za obravnavo na 17. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Dokumenta identifikacije investicijskega projekta (DIIP) »Obnova Peršonove ulice«** |
|  |  |
| **PRIPRAVIL:** | Oddelek za gospodarske dejavnosti  Aleš Gregorec, višji svetovalec; Tina Zamuda, višja svetovalka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO**  **DELOVNO TELO:** | Odbor za finance, Odbor za okolje in prostor in gospodarsko infrastrukturo, Odbor za gospodarstvo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Dokumenta identifikacije investicijskega projekta (DIIP) »Obnova Peršonove ulice« v predloženem besedilu. |

Nuška Gajšek

županja

Priloge:

* Dokument identifikacije investicijskega projekta »Obnova Peršonove ulice«
* predlog Sklepa o potrditvi Dokumenta identifikacije investicijskega projekta (DIIP) »Obnova Peršonove ulice«

PREDLOG

junij 2020

Na podlagi 11. in 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**SKLEP**

**O POTRDITVI DOKUMENTA IDENTIFIKACIJE INVESTICIJSKEGA PROJEKTA (DIIP) »OBNOVA PERŠONOVE ULICE«**

**1.**

Mestni svet Mestne občine Ptuj potrjuje Dokument identifikacije investicijskega projekta (DIIP) »Obnova Peršonove ulice«.

**2.**

Finančna sredstva za izvedbo projekta bo Mestna občina Ptuj zagotovila iz proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 371-80/2020

Datum:

**Obrazložitev:**

Največji problem Peršonove ulice je neurejeno vozišče in pločnik, neurejeno odvodnjavanje vozišča in nepreglednost, kar z vidika varnosti za udeležence v prometu predstavlja oviro in nevarnost. V sedanjem stanju Peršonova ulica ne zagotavlja primernih pogojev za cestni promet, pešačenje in kolesarjenje, še posebej je problematičen varnostni vidik šolske poti do OŠ Ljudski vrt.

V okviru investicije se bo izvedla obnova LZ 328171 (Peršonove ulice) od km 0.765 do km 2.099, v skupni dolžini 1334 m. Obnova zajema z ureditev dotrajanega vozišča, zamenjavo obstoječe komunalne infrastrukture, ureditev površin za pešce in kolesarje, ureditev odvodnjavanja, rekonstrukcijo križišča Peršonove ulice z Ulico 5. prekomorske, saj je na tem delu zaradi slabe preglednosti in povečane hitrosti vozil veliko prometnih nesreč. Investicija zajema tudi ureditev javne razsvetljave.

Celotna vrednost investicije znaša 498.359,00 EUR brez DDV. Investicija bo zaključena v letu 2020.

**Viri financiranja**

|  |  |  |  |  |
| --- | --- | --- | --- | --- |
| **VIRI FINANCIRANJA** | | **2020** | **Skupaj** | **Delež** |
| 1 | MESTNA OBČINA PTUJ | 498.359,00 | 498.359,00 | 100,00 |
| **2** | **SKUPAJ** | **498.359,00** | **498.359,00** | **100,00** |

Za izvedbo investicije bo Mestna občina Ptuj zagotovila lastna sredstva iz občinskega proračuna. Sredstva so zagotovljena na proračunski postavki 6110 »Investicijsko vzdrževanje cestne infrastrukture« v skupni vrednosti 1.086.200 EUR v letu 2020. Za to investicijo bo odprt nov NRP z nazivom Obnova Peršonove ulice, ki bo veljaven z rebalansom proračuna v jesenskih mesecih 2020.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Tina Zamuda

Nuška Gajšek

županja